ཞེས་གསུངས་པ་ལྟར་ྋརྒྱལ་བ་ཚུལ་ཁྲིམས་རྒྱ་མཚོ་མཆོག་ནི།རབ་བྱུང་བཅུ་བཞི་པའི་མེ་བྱི་ལོ་སྟེ་སྤྱི་ལོ་༡༨༡༦ལོའི་ཟླ་༣ཚེས་༢༩ཉིན་ཁམས་ལི་ཐང་སྤོ་འབོར་སྒང་གི་ཆར་གཏོགས་གནས་སྡོད་ནོར་བུ་གྲོང་ཞེས་པར་ཡབ་བློ་བཟང་སྙན་གྲགས་དང༌།ཡུམ་རྣམ་རྒྱལ་བུ་འཁྲིད་གཉིས་ཀྱི་སྲས་སུ་སྐུ་བལྟམས།བོད་ལྗོངས་ལྷ་བླའི་ལུང་བསྟན་ལ་བོད་ཤར་ཕྱོགས་སུ་འཁྲུངས་ཡོད་ཚུལ་རྩེ་མཐུན་བྱུང་བས།བོད་གཞུང་གིས་ཡང་སྲིད་བརྩད་གཅོད་མི་སྣ་བསྐོ་གཏོང་གནང་སྟེ་ལི་ཐང་དུ་སྐུ་འཁྲུངས་པའི་ཆུང་སྲིད་རིན་པོ་ཆེ་ཡང་སྲིད་འཁྲུལ་བྲལ་དུ་ངོས་འཛིན་ཞུས་ཏེ་ཕོ་བྲང་ཆེན་པོ་ཏཱ་ལའི་གསེར་གྱི་ཁྲི་འཕང་མཐོན་པོར་མངའ་གསོལ་ཞུས།བཀའ་ཤག་ནས་སྒོས་གཞིས་སོགས་འབོར་ཆེན་གནང་ཞིང་ཕྱིས་སུ་གཡུ་ཐོག་ཅེས་པ་དེ་ཉིད་ཡིན།